તે વખતે પાતાળ નિવાસી મહાન દૈત્યગણ પ્રહ્લાદજી સાથે પોતાનાં વાહનોમાં બેસી અનેક અસ્ત્ર, શસ્ત્ર લઇ દેવતાઓ સાથે ગર્જના કરતાં કરતાં યુદ્ધે ચડશે. તે વખતે તમામ દેવતા સેનાપતિ ભગવાન કાર્તિક સ્વામી નહીં હોય પરંતુ તેમના સેનાપતિ દેવરાજ ઇન્દ્ર હશે. દેવ દાનવનું યુદ્ધ થશે. જેમાં દૈત્યોનો પરાજય થશે. તેમનાં મૃત્યુ થશે. તે વખતે દૈત્યગુરુ શુક્રાચાર્ય પોતાની સંજીવની વિદ્યા વડે તેમને પુનઃજીવિત કરશે. તે વખતે યુદ્ધથી થાકેલા દેવો ક્ષીરસાગરમાં ભગવાન વિષ્ણુ સૂતા હશે ત્યાં જશે.